Nú stendur yfir árleg trúnaðarmanna ráðstefna Rafiðnaðarsambandsins . Ráðstefnuna sitja tæplega 100 trúnaðarmenn rafiðnaðarmanna frá vinnustöðum í öllum landshlutum . Ráðstefnan stendur yfir 11. - 12. nóv . Fyrir henni liggur að vinna úr þeim áherslum sem félagsmenn hafa sett fram í skoðanakönnunum , sem gerðar hafa verið meðal félagsmanna . Umfangsmesta spurningin sem liggur fyrir ráðstefnunni er hvers konar samninga sjá rafiðnaðarmenn fyrir sér . Langtímasamning byggðu á þríhliða samning milli beggja aðila vinnumarkaðsins og ríkisins eða skammtímasamninga þar sem RSÍ og hin 10 aðildarfélög sambandsins semji sér ? RSÍ er með fjölda kjarasamninga , um helmingur félagsmanna er á almenna samningnum við SA . Hinn helmingur félagsmanna er á nokkrum kjarasamningum við orkuveitufyrirtækin , stóru iðnfyrirtækin og símafyrirtækin . Í skoðanakönnunum sem gerðar hafa verið má segja að félagsmenn skiptist í tvær svipaðar fylkingar , önnur vill stórt samflot , hin vill að gerðir verði skammtímasamningar . Á þeim vængum hafa komið fram þeir fyrirvarar , að stórt samflot geti skapað það umhverfi að betri niðurstaða fáist og þar með sé ekki hægt að hafna því fyrir fram . Eftir fyrri dag ráðstefnunnar liggur fyrir samdóma álit trúnaðarmanna að aðkoma ríkisstjórnar að þessum samningum muni hafa úrslita áhrif hvort takist að mynda samflot . Ríkisstjórnin brást launamönnum algjörlega í efndum á Stöðugleikasáttmálanum og það er að bitna illa á vinnumarkaðnum núna . Trúnaður milli stjórnmálamanna og launmanna sé þar af leiðandi ákaflega takmarkaður og það þurfi ákaflega góða tryggingu af hálfu stjórnvalda til ef rafiðnaðarmenn fari aftur í samskonar samningsform . Helstu áhersluefni sem fram hafa komið á ráðstefnunni snúa að launahækkunum . Iðnaðarmenn gerðu sérstakar hækkanir lægstu launa mögulegar í kjarasamningum 2004 og 2007 með því að taka nánast engar launahækkanir úr þeim samningum , þessi árangur hvarf á einni nóttu með hruni krónunnar . Einnig er jöfnun lífeyrisréttinda ofarlega á blaði , lagfæring á lögum um kennitöluflakk , breytingar á lögum um verkfallsheimildir og tryggingarmál . Launamenn eru að upplifa þessa dagana skelfilegar uppákomur á vinnumarkaði þar sem lögmenn fyrirtækja leita að öllum hugsanlegum smugum í kjarasamningum til þess að hafa af fólki sjálfsögð mannréttindi .